Ալագյազ համայնքի ղեկավար Ջասմ Մախմուդովի շնորհավորական ուղերձը Հայաստանի Հանրապետության Անկախության տոնի առթիվ

[image: ]Սիրելի՛ հայրենակիցներ,
Սրտանց շնորհավորում եմ բոլորիս Հայաստանի Հանրապետության Անկախության օրվա առթիվ։
Սեպտեմբերի 21-ը մեր ժողովրդի համար արժանապատվության, ազատության և սեփական ճակատագիրը տնօրինելու կամքի խորհրդանիշն է։ Այս օրը ևս մեկ անգամ արժևորում ենք մեր անկախ պետականությունը՝ որպես մեր ժողովրդի նվիրական ձեռքբերում և ապագայի նկատմամբ մեր պատասխանատվության հիմք։
Մաղթում եմ մեր հայրենիքին խաղաղություն, կայունություն, անվտանգություն և առաջընթաց, իսկ մեր համայնքի բնակիչներին՝ առողջություն, բարեկեցություն, ընտանեկան ջերմություն ու հաջողություններ։
Թող մեր միասնական աշխատանքը, նվիրումն ու հայրենիքի հանդեպ սերը նպաստեն ուժեղ, բարեկեցիկ և արժանապատիվ Հայաստանի կերտմանը:

